CELEX: 62014CN0068
Language: fi
Date: 2014-02-10 00:00:00
Title: Asia C-68/14: Ennakkoratkaisupyyntö, jonka Tribunale Ordinario di Aosta (Italia) on esittänyt 10.2.2014 – Equitalia Nord SpA v. CLR di Camelliti Serafino & C. Snc

7.4.2014   
            
            
               FI
            
            
               Euroopan unionin virallinen lehti
            
            
               C 102/24
            
         Ennakkoratkaisupyyntö, jonka Tribunale Ordinario di Aosta (Italia) on esittänyt 10.2.2014 – Equitalia Nord SpA v. CLR di Camelliti Serafino & C. Snc
   (Asia C-68/14)
   2014/C 102/33
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Ordinario di Aosta
   
      Pääasian asianosaiset
   
   
      Maksamismääräyksen vastustaja: Equitalia Nord SpA
   
      Vastapuoli: CLR di Camelliti Serafino & C. Snc
   
      Ennakkoratkaisukysymykset
   
   
               1)
            
            
               Euroopan unionin tuomioistuinta pyydetään lausumaan siitä, onko 6.7.2012 annetun asetuksen nro 95, sellaisena kuin se on osittain muutettuna kyseisen asetuksen laiksi muuntamisesta 7.8.2012 annetulla lailla nro 135, 3 § :n 1 ja 4 momentin mukainen Italian säännöstö, siltä osin kuin 1 momentissa säädetään, että ”kun otetaan huomioon taloudellisen tilanteen poikkeuksellisuus ja julkisten menojen hillitsemiseen liittyvien tavoitteiden saavuttamisen ensisijaisuus, voimassa olevassa säännöstössä säädettyä maksujen määrän tarkistamista Istatin ylläpitämien indeksien perusteella ei sovelleta tämän vuosia 2012, 2013 ja 2014 koskevan säädöksen voimaantulosta lähtien julkishallinnon konsolidoituun tilinpitoon kuuluvien hallintoyksiköiden, sellaisena kuin Istituto nazionale di Statistica on yksilöinyt ne 31.12.2009 annetun lain nro 196 1 § :n 3 momentissa, sekä itsenäisten viranomaisten, mukaan lukien yhtiö- ja pörssiasioita käsittelevä kansallinen toimikunta (Consob), julkishallinnolliseen tarkoitukseen käytettävistä kiinteistöistä maksettaviin vuokriin” ja 4 momentissa, että ”julkisten menojen hillitsemiseksi keskushallinnon yksiköiden, sellaisena kuin Istituto nazionale di Statistica on yksilöinyt ne 31.12.2009 annetun lain nro 196 1 § :n 3 momentissa, sekä itsenäisten viranomaisten, mukaan lukien yhtiö- ja pörssiasioita käsittelevä kansallinen toimikunta [(Commissione Nazionale per la Società e la Borsa, Consob)], julkishallinnolliseen tarkoitukseen käytettävistä kiinteistöistä maksettavia vuokria alennetaan 1.1.2015 lähtien 15 prosentilla nykyisestä” ja että ”edellistä ajanjaksoa koskevaa alennusta sovelletaan tämän asetuksen laiksi muuntamisesta annetun lain voimaantuloajankohdasta lähtien myös kyseisen ajankohdan jälkeen päättyneisiin tai uudistettuihin vuokrasopimuksiin”, ristiriidassa Euroopan unionin toiminnasta tehdyn sopimuksen 106 artiklan 1 ja 2 kohdan kanssa sen vuoksi, että se on omiaan antamaan tietyille kilpailuympäristössä toimiville toimijoille perusteetonta ja syrjivää etua suhteessa muihin toimijoihin, jotka harjoittavat samaa toimintaa mutta eivät hyödy mainitusta säännöstöstä.
            
         
               2)
            
            
               Euroopan unionin tuomioistuinta pyydetään lausumaan myös siitä, voidaanko mainittua säännöstöä sen vuoksi, että se on omiaan antamaan tietyille kilpailuympäristössä toimiville toimijoille perusteetonta ja syrjivää etua suhteessa muihin toimijoihin, jotka harjoittavat samaa toimintaa mutta eivät hyödy mainitusta säännöstöstä, pitää SEUT 107 artiklan 1 kohdassa tarkoitettuna valtiontukena.